Príloha č. 9

Zmluva č. ......../2020

o poskytnutí  dotácie z rozpočtovej kapitoly Ministerstva zdravotníctva Slovenskej republiky na podporu protidrogových aktivít na rok 2020 uzatvorená podľa  § 2 ods. 1 písm. l) zákona č. 525/2010 Z. z. o poskytovaní dotácií v pôsobnosti Ministerstva zdravotníctva Slovenskej republiky v znení neskorších predpisov a podľa § 51 zákona               č. 40/1964 Zb. Občianskeho zákonníka (ďalej len „zmluva“)

Zmluvné strany 

Poskytovateľ:			Ministerstvo zdravotníctva Slovenskej republiky
Sídlo:				Limbová ul. č. 2, 837 52 Bratislava
Štatutárny orgán:	.............................................. minister zdravotníctva SR
IČO:				00165565
Bankové spojenie:		Štátna pokladnica, Bratislava 
IBAN:				SK6981800000007000150115
(ďalej len „poskytovateľ“)

a
Prijímateľ:	
Právna forma:         	
Sídlo:	
Štatutárny orgán :						
IČO:	
Bankové spojenie:	
IBAN:	
(ďalej len „prijímateľ“, spolu s poskytovateľom ďalej len „zmluvné strany“)

u z a v r e l i
túto zmluvu o poskytnutí dotácie: 

Čl. I
Predmet a účel zmluvy

1.	Predmetom  tejto Zmluvy č. ........./2020 je poskytnutie dotácie – účelovo určených finančných prostriedkov (ďalej len „dotácia“) prostredníctvom výdavkov  z rozpočtovej  kapitoly poskytovateľa. Poskytovateľ poskytuje dotáciu na základe žiadosti o poskytnutie dotácie, ktorú podal prijímateľ v súlade s Verejnou výzvou na predkladanie žiadostí o poskytnutie dotácie Ministerstva zdravotníctva Slovenskej republiky  na podporu protidrogových aktivít na rok 2020. Dotácia bude slúžiť na pokrytie nákladov súvisiacich s projektom  pod názvom „..............“ (ďalej len „projekt“). 

2.	Poskytovateľ poskytuje prijímateľovi dotáciu podľa § 2 ods. 1 písm. l) zákona                        č. 525/2010 Z. z. o poskytovaní dotácií v pôsobnosti Ministerstva zdravotníctva Slovenskej republiky (ďalej len „zákon o dotáciách“) na rok 2020 v sume                   ......... eur (slovom: ........... eur) na bežné výdavky a v sume .......... eur (slovom: .......... eur) na kapitálové výdavky, ktoré sa prijímateľ zaväzuje použiť v plnej výške na realizáciu projektu. Dotácia sa poskytuje bezhotovostne a v súlade                so zákonom č. 291/2002 Z. z. o Štátnej pokladnici a o zmene a doplnení niektorých zákonov v znení neskorších predpisov (ďalej len „zákon č. 291/2002 Z. z. v znení neskorších predpisov“) formou bežného transferu a kapitálového transferu.

3.	Prijímateľ sa zaväzuje financovať projekt aj z vlastných zdrojov alebo iných zdrojov v sume ........... eur (slovom: .......... eur). Suma, ktorou prijímateľ financuje projekt z vlastných zdrojov alebo iných zdrojov, je vo výške najmenej 5% zo schválenej sumy dotácie.

4.	Prijímateľ sa zaväzuje disponovať s poskytnutou dotáciou v súlade s podmienkami stanovenými v tejto zmluve a realizovať schválený projekt, na financovanie ktorého bola dotácia poskytnutá. Prijímateľ zodpovedá za účelné a hospodárne použitie dotácie a realizuje aktivity na svoju vlastnú zodpovednosť. 

5.	Prijímateľ prijíma dotáciu podľa Čl. I ods. 2 tejto zmluvy bez výhrad v plnom rozsahu    a za podmienok uvedených v tejto zmluve. 

Čl. II
Výška a spôsob poskytnutia dotácie

1.	Poskytovateľ poskytuje prijímateľovi dotáciu v sume .............. eur (slovom: ............ eur) na zabezpečenie účelu podľa Čl. I ods. 1 tejto zmluvy v členení výdavkov podľa Čl. I ods. 2 tejto zmluvy. Dotácia bude poukázaná z účtu poskytovateľa uvedeného v záhlaví tejto zmluvy pri bežných výdavkoch bezhotovostným prevodom do 20 (dvadsať) dní od nadobudnutia účinnosti tejto zmluvy na účet prijímateľa uvedeného v záhlaví tejto zmluvy a pri kapitálových výdavkoch bezhotovostným prevodom do 6 (šesť) týždňov od nadobudnutia účinnosti tejto zmluvy na účet prijímateľa uvedeného v záhlaví tejto zmluvy. 

            Čl. III
             Podmienky použitia dotácie

1.	Poskytnutá dotácia je účelovo viazaná a prijímateľ sa zaväzuje použiť ju v zmysle § 19 ods. 1 a ods. 3 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov (ďalej len „zákon č. 523/2004 Z. z. v znení neskorších predpisov“) a v zmysle zákona o dotáciách výlučne na účel, ktorý je uvedený v Čl. I ods. 1 tejto zmluvy. 

2.	Prijímateľ nesmie z dotácie poskytovať finančné prostriedky ako dotáciu alebo pôžičku iným právnickým osobám alebo fyzickým osobám, ani financovať podujatia organizované alebo realizované inými právnickými osobami alebo fyzickými osobami. Prijímateľ nesmie použiť dotáciu na úhradu záväzkov z predchádzajúcich rozpočtových rokov, úhradu výdavkov vlastnej prevádzky, krytie straty z vlastnej činnosti alebo činnosti tretích osôb. Prijímateľ nesmie použiť dotáciu na úhradu výdavkov, ktoré nemajú priamy vzťah k projektu uvedenému v Čl. I ods. 1 tejto zmluvy. Prijímateľ použije na účely uchovávania dotácie iba bankový účet uvedený v záhlaví tejto zmluvy, osobitne zriadený                        pre poskytnutie dotácie v banke alebo v pobočke zahraničnej banky a nesmie previesť dotáciu na iný účet okrem prevodov bežných výdavkov a kapitálových výdavkov súvisiacich s realizáciou projektu alebo touto zmluvou stanovených povinností vrátiť dotáciu, jej časť alebo vzniknuté výnosy podľa Čl. IV, bodov 4,5,6 a 7. Prijímateľ môže previesť dotáciu alebo jej časť na iný vlastný účet v prípade, ak mal preukázateľné výdavky na realizáciu projektu pred pripísaním dotácie na bankový účet uvedený v záhlaví tejto zmluvy a uhradil ich zo svojho iného účtu.

3.	Poskytovateľ môže u prijímateľa dotácie vykonať finančnú kontrolu na mieste a vnútorný audit podľa zákona č. 357/2015 Z. z. o finančnej kontrole a  audite a o zmene a doplnení niektorých zákonov (ďalej len „zákon č. 357/2015 Z. z. v znení neskorších predpisov“).

Čl. IV
Práva a povinnosti zmluvných strán

1.	Prijímateľ je povinný viesť dotáciu na osobitne zriadenom účte v banke uvedenej v záhlaví tejto zmluvy na strane prijímateľa.

2.	Prijímateľ je povinný zrealizovať čerpanie dotácie uvedenej v čl. I tejto zmluvy podľa zákona č. 523/2004 Z. z. v znení neskorších predpisov.

3.	Prijímateľ je povinný pri použití dotácie dodržať maximálnu hospodárnosť, efektívnosť a účinnosť jej použitia v súlade s ustanovením § 19 ods. 3 zákona o rozpočtových pravidlách.

4.	Ak prijímateľ nebude realizovať projekt, na ktorý mu bola dotácia podľa čl. I tejto zmluvy poskytnutá, je povinný bezodkladne písomne o tejto skutočnosti informovať poskytovateľa a vrátiť dotáciu v plnom rozsahu najneskôr do 31.12.2020 na účet                č. SK25 8180 0000 0070 0015 0131 vedený v Štátnej pokladnici.

5.	V prípade nevyčerpania celej dotácie na bežné výdavky alebo jej alikvotnej časti                 je prijímateľ povinný poukázať túto sumu najneskôr do 10.01.2021 na účet                                   č. SK25 8180 0000 0070 0015 0131 vedený v Štátnej pokladnici a poskytovateľa o tejto skutočnosti písomne upovedomiť v lehote do 10.01.2021. 

6.	V prípade nevyčerpania celej dotácie na kapitálové výdavky alebo jej alikvotnej časti je prijímateľ povinný poukázať túto sumu najneskôr do 10.01.2023 na účet                                   č. SK25 8180 0000 0070 0015 0131 vedený v Štátnej pokladnici a poskytovateľa o tejto skutočnosti písomne upovedomiť v lehote do 10.01.2023. 

7.	Výnosy vzniknuté v súvislosti s uložením dotácie na osobitne zriadenom účte prijímateľa po odrátaní poplatkov za vedenie účtu (okrem poplatkov za založenie a zrušenie účtu)  sú podľa § 7 ods.1 písm. m) zákona č. 523/2004 Z. z. v znení neskorších predpisov príjmom štátneho rozpočtu. Výnosy z dotácie je prijímateľ povinný odviesť poskytovateľovi na účet č. SK95 8180 0000 0070 0015 0035 vedený v Štátnej pokladnici najneskôr do 10.01.2021 pri bežných výdavkoch a do 10.01.2023 pri kapitálových výdavkoch. Prijímateľ je povinný poskytovateľa písomne upovedomiť o poukázaní výnosov v termíne do 10.01.2020 pri bežných výdavkoch a do 10.01.2023 pri kapitálových výdavkoch. 

8.	V písomnom upovedomení podľa čl. IV ods. 4, 5, 6 a 7 je prijímateľ povinný uviesť:

a) účel poskytnutej dotácie, ktorého sa poukazované finančné prostriedky týkajú,
b) poukázanú sumu nevyčerpanej dotácie bežných výdavkov a/alebo
    poukázanú sumu výnosov bežných výdavkov,
c) poukázanú sumu nevyčerpanej dotácie kapitálových výdavkov a/alebo
    poukázanú sumu výnosov kapitálových výdavkov,
d) poukazovanú sumu v eurách zaokrúhlenú na dve desatinné miesta,
e) číslo účtu prijímateľa dotácie, z ktorého boli finančné prostriedky poukázané,
f) číslo účtu poskytovateľa, na ktoré boli finančné prostriedky poukázané.

9.	Prijímateľ je povinný o poskytnutej dotácii viesť účtovnú evidenciu v súlade so zákonom č. 431/2002 Z. z. o účtovníctve v znení neskorších predpisov (ďalej len „zákon                          č. 431/2002 Z. z. v znení neskorších predpisov“). Prijímateľ, ktorý nie je osobou povinnou v zmysle zákona č. 431/2002 Z. z. v znení neskorších predpisov je povinný počas piatich rokov odo dňa podpísania tejto zmluvy uchovávať všetky účtovné doklady, súvisiace s realizáciou projektu podľa čl. I ods. 1 tejto zmluvy. 

10.	Všetky dokumenty a písomnosti týkajúce sa tejto zmluvy doručuje prijímateľ na adresu Ministerstva zdravotníctva Slovenskej republiky uvedenej v záhlaví tejto zmluvy, alebo osobne do podateľne Ministerstva zdravotníctva Slovenskej republiky.

11.Poskytovateľ si vyhradzuje právo znížiť výšku dotácie uvedenú v čl. I bode 2 zmluvy a v čl. II bode 1 tejto zmluvy z dôvodu nedostatku finančných prostriedkov v rozpočte poskytovateľa v súvislosti s viazaním výdavkov štátneho rozpočtu Ministerstvom financií Slovenskej republiky. Poskytovateľ môže rozhodnúť o znížení výšky dotácie do momentu bezhotovostného prevodu finančných prostriedkov podľa čl. II bodu 1 tejto zmluvy. O znížení výšky dotácie poskytovateľ písomne upovedomí prijímateľa s uvedením informácie, o akú čiastku sa znižuje výška dotácie. Prijímateľ poskytovateľovi oznámi bezodkladne, najneskôr do 2 (dvoch) pracovných dní odo dňa doručenia  oznámenia podľa predchádzajúcej vety, či súhlasí so zníženou výškou dotácie. V prípade                       ak prijímateľ nesúhlasí so zníženou výškou dotácie, má právo od tejto zmluvy odstúpiť podľa čl. VII. Poskytovateľ nezodpovedá za žiadnu prípadnú škodu ani výdavky, ktoré môžu prijímateľovi vzniknúť v súvislosti so znížením výšky dotácie podľa tohto bodu zmluvy.
Čl. V
Podmienky zúčtovania dotácie

1.	Prijímateľ je povinný predložiť poskytovateľovi vecné vyhodnotenie a finančné vyúčtovanie dotácie poskytnutej v roku 2020, najneskôr  do 10.01.2021 pri bežných výdavkoch a najneskôr do 10.01.2023 pri kapitálových výdavkoch na adresu Ministerstva zdravotníctva Slovenskej republiky – Odbor koordinácie protidrogovej stratégie a monitorovania drog, Limbová 2, 837 52 Bratislava.  Obálku je potrebné viditeľne označiť slovami : „Verejná výzva – vyúčtovanie –podpora protidrogových aktivít (......./2020)“. Originály vecného vyhodnotenia (1x) a finančného vyúčtovania (1x) dotácie je prijímateľ povinný zaslať zviazané, vrátane príloh (kópie dokladov).

(obsahy/náležitosti vecného vyhodnotenia 1. časť aj 2. časť ako aj obsah/náležitosti  finančného vyúčtovania bude pre každý subjekt rozdielny - bude to závisieť od typu projektu)

 Vecné vyhodnotenie  musí obsahovať (1. časť):
-	záverečnú správu o realizácií projektu, ktorá obsahuje: 
•	číslo projektu,
•	číslo zmluvy o poskytnutí dotácie,
•	názov projektu, 
•	názov prijímateľa dotácie,
•	sumu v eurách  poskytnutú ako  dotáciu,
•	vyčerpanú sumu  v eurách.

Vecné vyhodnotenie musí obsahovať (2. časť):
-	vypracovanú a podpísanú písomnú záverečnú správu  odborným garantom projektu o priebehu realizácie projektu - vyhodnotenie projektu s vecným popisom realizácie projektu, detailným opisom činností, splnenie/nesplnenie cieľov – čo sa vďaka projektu zmenilo, ako prispeli aktivity k naplneniu cieľov, aký mali vplyv na cieľovú skupinu,  ako sa využijú výstupy projektu, 
-	v prípade vzdelávacích aktivít predložiť zoznam, popis zrealizovaných vzdelávacích aktivít, miesto, termín a počet účastníkov – prezenčné listiny s presným počtom účastníkov, lektorské zabezpečenie s menným zoznamom lektorov,
-	publicitu projektu (predložiť výtlačky, články v novinách ako aj na internetových stránkach podľa plánu propagácie projektu),
-	v prípade zakúpenia materiálneho a technického vybavenia je potrebné doložiť doklad o jeho zaevidovaní do majetku prijímateľa dotácie,
-	v prípade vecných darov, cien zo súťaží a pod. predložiť zoznam odovzdaných predmetov s menom a podpisom príjemcu, v prípade organizácie aj s písomným potvrdením príjemcu,
-	v prípade, ak je výstupom odborná publikácia, DVD nosič alebo CD nosič je potrebné preukázať rozoslanie cieľovým skupinám a inštitúciám príslušným poštovým úradom, alebo osobné doručenie potvrdené príjemcami zásielok,
-	spätnú väzbu od cieľovej skupiny (dotazníky).

Finančné vyúčtovanie musí obsahovať:
-	finančné vyúčtovanie dotácie a prostriedkov spolufinancovania podpísané štatutárnym zástupcom prijímateľa vypracované v súlade so zákonom č. 431/2002 Z. z. v znení neskorších predpisov s predložením písomného prehľadu a čitateľných fotokópií dokladov preukazujúcich použitie dotácie  ako sú: daňové doklady – faktúry, pokladničné doklady s náležitosťami podľa § 71 zákona č. 222/2004 Z. z. o dani z pridanej hodnoty v znení neskorších predpisov, ďalej predloženie čitateľných kópií kúpnych zmlúv, príkazných zmlúv, zmlúv o dielo, objednávok, dodacích listov, preberacích protokolov, výpisov z účtu o prijatí dotácie, výberoch, bezhotovostných platbách, príjmových a výdavkových pokladničných dokladov pri hotovostných platbách.
-	súčasťou vyúčtovania je tiež:
•	písomné upovedomenie o odvedení poskytnutých finančných prostriedkov a výnosov poskytovateľovi podľa čl. IV, ods. 4,5,6 a 7 tejto zmluvy,
•	tabuľka finančného zúčtovania za rok 2020,
•	tabuľka prehľadu použitia finančných prostriedkov zo štátneho rozpočtu a spolufinancovania za rok 2020 (týkajúca sa použitia bežných transferov),
•	tabuľka  zúčtovania kapitálových transferov poskytnutých zo štátneho rozpočtu kapitoly Ministerstva zdravotníctva Slovenskej republiky. 

2.	Ak prijímateľ nezašle vecné vyhodnotenie a/alebo finančné vyúčtovanie dotácie                   do termínu uvedeného v čl. V ods. 1, poskytovateľ písomne vyzve prijímateľa na zaslanie vecného vyhodnotenia a/alebo finančného vyúčtovania v nim určenej lehote, nie dlhšej ako 15 (pätnásť) kalendárnych dní odo dňa doručenia výzvy prijímateľovi. Ak v uvedenej lehote prijímateľ nedoručí poskytovateľovi vecné vyhodnotenie a/alebo finančné vyúčtovanie dotácie, je prijímateľ povinný bezodkladne vrátiť poskytnutú dotáciu v celom rozsahu poskytovateľovi, najneskôr do 15 (pätnásť)  kalendárnych dní odo dňa uplynutia lehoty dodatočne určenej poskytovateľom na doručenie vecného vyhodnotenia a/alebo finančného vyúčtovania dotácie. Ak poskytovateľ zistí nedostatky v predloženom vecnom vyhodnotení a/alebo finančnom vyúčtovaní dotácie, vyzve prijímateľa na odstránenie zistených nedostatkov a súčasne mu stanoví lehotu na ich odstránenie. Ak prijímateľ v lehote stanovenej poskytovateľom nedostatky neodstráni, prijímateľ je povinný poskytnutú dotáciu alebo jej časť vrátiť na základe tejto zmluvy poskytovateľovi do 30 (tridsať) kalendárnych dní od uplynutia lehoty dodatočne určenej poskytovateľom na odstránenie nedostatkov, pričom výšku finančných prostriedkov, ktoré má prijímateľ vrátiť, určí poskytovateľ a vyčísli ju na základe nedostatkov zistených vo vecnom vyhodnotení a finančnom vyúčtovaní.

3.	Prijímateľ sa zaväzuje uvádzať na všetkých tlačených a elektronických materiáloch a v mediálnych výstupoch uskutočnených v súvislosti s projektom, vrátane tých, ktoré sú poskytnuté na konferenciách a seminároch, informáciu, že projekt bol financovaný z rozpočtovej kapitoly Ministerstva zdravotníctva Slovenskej republiky. Všetky tlačené a elektronické materiály a mediálne výstupy uskutočnené prijímateľom v súvislosti s projektom musia obsahovať nasledovné vyhlásenie: „ Realizované s finančnou podporou Ministerstva zdravotníctva Slovenskej republiky – v rámci účelovej dotácie na podporu protidrogových aktivít na rok 2020“. Za obsah tlačených a elektronických materiálov a mediálnych výstupov je výlučne zodpovedný prijímateľ.

4.	Prijímateľ je povinný minimálne 10 (desať) kalendárnych dní pred realizáciou projektu poslať na adresu Ministerstva zdravotníctva Slovenskej republiky, Odbor koordinácie protidrogovej stratégie a monitorovania drog, Limbová 2, 837 52 Bratislava pozvánku alebo oznámenie o pripravovaných aktivitách a aktivitách zameraných na prácu s cieľovými skupinami s uvedením programu, termínu a miestom realizácie podporeného projektu, v ktorom uvedie aj číslo tejto zmluvy. 

5.	Prijímateľ, ktorý je klientom Štátnej pokladnice je pri čerpaní dotácie povinný postupovať v súlade s ustanoveniami zákona zákonom č. 291/2002 Z. z. v znení neskorších predpisov. 

6.	Prijímateľ je povinný poskytnutú dotáciu v zmysle čl. I ods. 2 tejto zmluvy a prostriedky spolufinancovania v zmysle čl. I ods. 3 tejto zmluvy použiť do posledného dňa realizácie projektu najneskôr však do:

a)	31. decembra 2020 pre bežné výdavky, a najneskôr do 31. decembra 2022 pre kapitálové výdavky, a vyúčtovať ich bezodkladne, najneskôr však  do 10. januára 2021 pri bežných výdavkoch a do 10. januára 2023 pri kapitálových výdavkoch.

b)	bežné výdavky, ktoré boli žiadateľovi poskytnuté ako bežný transfer po 1. auguste rozpočtového roka 2020 a ktoré nebolo možné použiť do konca rozpočtového roka 2020, možno použiť v súlade s § 8 ods. 5 zákona zákonom č. 523/2004 Z. z. v znení neskorších predpisov do 31. marca 2021.

Čl. VI
Sankcie a pokuty

1.	Ak prijímateľ poruší finančnú disciplínu tým, že:
a)	poskytne, alebo použije dotáciu v rozpore s určeným účelom podľa čl. I tejto zmluvy bude mu podľa § 31 ods. 1 písm. a) zákona č. 523/2004 Z. z. v znení neskorších predpisov, uložený odvod  za porušenia finančnej disciplíny a penále, a to vo výške podľa § 31 ods. 3 zákona č. 523/2004 Z. z. v znení neskorších predpisov,
b)	neodvedie v lehote a v rozsahu určenom v  čl. IV ods. 4, 5, 6 a 7 tejto zmluvy finančné prostriedky poskytovateľovi v zmysle § 31 ods. 1 písm. c) zákona o rozpočtových pravidlách, bude mu uložený odvod vo výške porušenia finančnej disciplíny a penále podľa § 31 ods. 4 zákona č. 523/2004 Z. z. v znení neskorších predpisov,
c)	neodvedie v lehote a v rozsahu určenom v čl. IV ods. 7 tejto zmluvy výnos z poskytnutých prostriedkov na účet poskytovateľa podľa § 31 ods. 1 písm. d) zákona  o rozpočtových pravidlách,  bude mu uložený odvod vo výške porušenia finančnej disciplíny a penále podľa § 31 ods. 4 zákona  č. 523/2004 Z. z. v znení neskorších predpisov,
d)	umožní bezdôvodné obohatenie získaním finančného prospechu z poskytnutých verejných prostriedkov podľa § 31 ods. 1 písm. g) zákona o rozpočtových pravidlách, je prijímateľ povinný zaplatiť pokutu podľa § 31 ods. 6 zákona č. 523/2004 Z. z. v znení neskorších predpisov.

2.	Poskytovateľ, ktorý vykonáva administratívnu finančnú kontrolu, finančnú kontrolu na mieste alebo vnútorný audit je oprávnený v zmysle § 28 ods.1 zákona č. 357/2015 Z. z. v znení neskorších predpisov uložiť za nesplnenie povinností uvedených v § 21 ods. 3, 4 a 6 alebo § 23 zákona č. 357/2015 Z. z. v znení neskorších predpisov:
a)	povinnej osobe alebo tretej osobe pokutu do 100 000,00 eur,
b)	zamestnancovi povinnej osobe alebo zamestnancovi tretej osoby poriadkovú pokutu do 3 000,00 eur.

Čl. VII
Odstúpenie od zmluvy

1.	Pred riadnym splnením záväzkov podľa tejto zmluvy, t.j. pred skončením jej platnosti a účinnosti, môže poskytovateľ odstúpiť od tejto zmluvy a prijímateľ je povinný bezodkladne vrátiť poskytnutú dotáciu poskytovateľovi v plnom rozsahu v prípade podstatného porušenia ustanovení tejto zmluvy alebo v prípade zmeny okolností, za ktorých došlo k uzavretiu tejto zmluvy, a to najmä ak:

a) sa preukáže, že údaje v žiadosti a dokladoch, na základe ktorých poskytovateľ rozhodol o poskytnutí dotácie prijímateľovi boli nepravdivé, neúplné, zavádzajúce              alebo sfalšované,
b) prijímateľ bezdôvodne pozastavil realizáciu projektu, alebo projekt nerealizoval v rozsahu podľa čl. I ods. 1 tejto zmluvy,
c) bol prijímateľ  právoplatne odsúdený za spáchanie trestného činu v súvislosti s realizáciou projektu,
d) prijímateľ použije dotáciu alebo jej časť v rozpore s touto zmluvou,
e) na majetok prijímateľa bola povolená reštrukturalizácia alebo vyhlásený konkurz, alebo bol návrh na vyhlásenie konkurzu zamietnutý pre nedostatok majetku.

2.	Prijímateľ je oprávnený odstúpiť od zmluvy v prípade, že mu poskytovateľ oznámi zníženie výšky dotácie podľa čl. IV ods. 11 a prijímateľ s navrhovaným znížením dotácie nesúhlasí.

3.	Odstúpenie od tejto zmluvy je účinné dňom doručenia písomného oznámenia  o odstúpení od tejto zmluvy  druhej zmluvnej strane. Za doručené sa pritom považuje aj oznámenie, ktoré bolo  vrátené z dôvodu, že si ho  príjemca v odbernej lehote nevyzdvihol a to aj v prípade, ak sa o tom dotknutá zmluvná strana nedozvedela.
V prípade, ak druhá zmluvná strana odmietne prijať písomné odstúpenie od tejto zmluvy, alebo iným spôsobom zmarí prijatie doručenia, odstúpenie od tejto zmluvy je účinné dňom odmietnutia doručenia, alebo dňom, v ktorom zmluvná strana zmarila doručenie písomného oznámenia druhej zmluvnej strany o odstúpení od tejto zmluvy.
Čl. VIII
Spoločné a záverečné ustanovenia

1.	Táto zmluva sa uzatvára na dobu určitú a to odo dňa nadobudnutia účinnosti tejto zmluvy do 10.01.2021 pri bežných výdavkoch a do 10.01.2023 pri kapitálových výdavkoch. Po uplynutí doby platnosti a účinnosti tejto zmluvy zostávajú záväzky prijímateľa voči poskytovateľovi stanovené v tejto zmluve platné.

2.	Nedodržanie zmluvne dohodnutých podmienok sa bude považovať za porušenie finančnej disciplíny a bude podliehať sankciám podľa § 31 zákona č. 523/2004 Z. z. v znení neskorších predpisov. Práva a povinnosti zmluvných strán touto zmluvou neupravené sa riadia príslušnými právnymi predpismi platnými v Slovenskej republike.

3.	Zmluva je vyhotovená v štyroch rovnopisoch, z ktorých jeden rovnopis dostane prijímateľ a  tri rovnopisy dostane poskytovateľ.

4.	 Ustanovenia tejto zmluvy možno meniť len po vzájomnej dohode zmluvných strán a to výlučne vo forme očíslovaného písomného dodatku podpísaného oboma zmluvnými stranami.

5.	Neoddeliteľnou súčasťou tejto zmluvy je príloha č. 1 Štruktúrovaný rozpočet projektu.

6.	Zmluvné strany vyhlasujú, že ich spôsobilosť a voľnosť uzavrieť túto zmluvu,  ako aj spôsobilosť k súvisiacim právnym úkonom nie sú žiadnym spôsobom obmedzené alebo vylúčené. 

7.	Zmluvné strany vyhlasujú, že si zmluvu prečítali, jej obsahu porozumeli a na znak súhlasu ju podpisujú.

8.	Táto zmluva nadobúda platnosť dňom jej podpísania obidvoma zmluvnými stranami a účinnosť dňom nasledujúcim po dni jej zverejnenia v Centrálnom registri zmlúv podľa § 47a Občianskeho zákonníka.

V Bratislave, dňa.............................		V ..............................., dňa ...........................

              za poskytovateľa					  za prijímateľa

  ........................................................                           ........................................................  
        (titul, meno, priezvisko)                	                      	    (titul, meno, priezvisko)
         minister zdravotníctva                                                štatutárny zástupca